stanford-oval/wikipedia huggingface dataset:
אתר ההנצחה לזכר חללי הרובע היהודי בירושלים
גלריה

מצגת תהליך כיבוש הרובע על ידי הלגיון הירדני
שלט באתר ההנצחה לזכר חללי הרובע היהודי
רחוב לוחמי הרובע בתש"ח לזכרם של הנופלים
ראו גם

הרובע היהודי במלחמת העצמאות
אפרים לב

| --- | --- |

 לידה:  1958 (בן 66 בערך) ישראל 
 ענף מדעי:  לימודי ארץ ישראל 
 מקום לימודים:  אוניברסיטת בר-אילן 
 מוסדות:  אוניברסיטת חיפה 
 פרסים והוקרה:  מדליית ג'ורג' אורדנג (2012) 
 אתר רשמי
 
אפרים לב (נולד ב-1958 בישראל) הוא פרופסור מן המניין בחוג ללימודי ארץ ישראל ודיקן הפקולטה למדעי הרוח באוניברסיטת חיפה, מכהן כראש המרכז למחקר הרב-תחומי של הגניזה הקהירית וכיהן גם כראש המחלקה ללימודים הומניסטיים ואמנויות בטכניון. לב מתמחה בהיסטוריה של הרפואה במזרח התיכון ובמיוחד בתקופת ימי הביניים וראשית העת החדשה.
קריירה אקדמית

פרופ' לב החל את לימודיו באוניברסיטת בר-אילן במחלקה ללימודי ארץ ישראל ובמחלקה למדעי החיים, וב-1987 סיים תואר ראשון. בהמשך, השלים את תאריו המתקדמים בבר-אילן (תואר שני בביולוגיה ושלישי בלימודי ארץ ישראל).
את הפוסט דוקטורט ביצע בלונדון במרכז המחקר להיסטוריה של הרפואה של Wellcome Trust Centre for the History of Medicine(אנ') בהדרכת פרופ' רוי פורטר. החל מ-1999 מרצה אפרים לב באוניברסיטת חיפה. כיהן כעמית מחקר ושהה תקופות מחקר ארוכות במספר מוסדות בישראל ומחוצה לה לדוגמה (Research fellow, T-S Genizah Research Unit, Cambridge University Library אשר באוניברסיטת קיימברידג').
פרופ' לב זכה במספר פרסים ומלגות מחקר יוקרתיות, ומהם ניתן לציין  את פרס משה איינהורן של עיריית תל אביב-יפו שהוענק לו ב-2003 על ספרו "סממני המרפא של ארץ ישראל וסביבותיה בימי הביניים" ומלגות מחקר בקיימברידג' (Overseas Visiting Scholarships, St. John's College, Cambridge). כמו כן עמד במשך חמש שנים בראש מערך אשכול – המחלקה לתוכניות מיוחדות ורב-תחומיות לתואר ראשון של הפקולטה למדעי הרוח באוניברסיטת חיפה. החל מ-2013, הוא מכהן כראש המחלקה ללימודים הומניסטיים ואמנויות בטכניון. ב-2013 זכה במדליה היוקרתית – George Urdang Medal for pharmaco-historical writing.[דרושה הבהרה]
פרסומים בולטים בספרות המדעית > דוקטורט

Medical Materials and Their Use During the Medieval Era in Israel and Syria, 1998, (365 pages), Hebrew, Department of Land of Israel Studies, Bar-Ilan University. Supervisors: Dr. Joseph Drori and Prof. Eran Dolev.
פרסומים בולטים בספרות המדעית > ספרים

E. Lev and M.E. Kislev, The Subsistence and the Diet of the “Neanderthal” Man in Kebara Cave, Mt. Carmel, Tel-Aviv: The Israeli Society for Protection of Nature and Yad Hanadiv. 1993. Hebrew. (63 pages).
Z. Amar and E. Lev, Physicians, Drugs and Remedies in Jerusalem from the 10th-18th Centuries. Tel-Aviv: Eretz publication, 2000. Hebrew. (320 pages).
E. Lev, Medicinal Substances of the Medieval Levant. Tel-Aviv: Eretz publication, 2002. Hebrew. (380 pages).
E. Lev and Z. Amar, Ethnic Medicinal Substances of the Land of Israel. Tel-Aviv: Eretz and Jerusalem: Yerid-Hasefarim. 2002, Hebrew, (330 pages).
E. Lev, Medicinal Substances in Jerusalem from Early Times to Present Day. Oxford: Archeopress, 2003 (BAR International Series 1112). (150 pages).
Y. Perry and E. Lev, Modern Medicine in the Holy Land, Pioneering British Medical Services in Late Ottoman Palestine. London: I.B. Tauris, (2007) (260 pages).
E. Lev and Z. Amar, Practical Materia Medica of the Medieval Eastern Mediterranean According to the Cairo Genizah. Leiden: Brill (2008) (670 pages).
E. Lev and L. Chipman, Medical Prescriptions in the Cambridge Genizah Collections: Practical Medicine and Pharmacology in Medieval Egypt, Leiden: Brill (2012) (187 A4 pages).
E. Lev, Jewish Medical Practitioners in Medieval Muslim Territories: A Collective Biography, Edinburgh University Press (2021).
פרסומים בולטים בספרות המדעית > ממאמריו

E. Lev and Z. Amar, "Ethnopharmacological Survey of Traditional Drugs Sold in Israel at the End of the 20th Century", Journal of Ethnopharmacology, (2000) 72:191-205.
E. Lev, "Reconstructed materia medica of the Medieval and Ottoman al- Sham”, Journal of Ethnopharmacology (2002) 80:167-179.
Y. Perry and E. Lev, “The Medical Activities of the London Jews' Society in Nineteenth Century Palestine”, Medical History, (2003) 47:67-88.
E. Lev, “Traditional Healing with Animals (Zootherapy): Medieval to Present-day Levantine Practice”, Journal of Ethnopharmacology (2003) 85:107-118.
E. Lev, M.E. Kislev and O. Bar-Yosef, “Mousterian Vegetal Food in Kebara Cave, Mt. Carmel”, Journal of Archeological Sciences (2005) 32:475-484.
E. Lev, "Drugs Held and Sold by Pharmacists of the Jewish Community of Medieval (11th -14th centuries) Cairo According to Lists of Materia Medica Found at the Taylor-Schechter Genizah Collection, Cambridge", Journal of Ethnopharmacology (2007), 110:275-293.
E. Lev and Z. Amar, "Practice Versus Theory: Medieval Materia Medica According to the Cairo Genizah", Medical History (2007) 51:507-526.
Z. Amar and E. Lev, "The Significance of the Genizah's Medical Documents for the Study of Medieval Mediterranean Trade", Journal of the Economic and Social History of the Orient, (2007) 50:524-541.
E. Lev, "Medieval Egyptian Judaeo-Arabic Prescriptions (and Edition of Three Medical Prescriptions)", Journal of Royal Asiatic Society (2008) 18(4): 449-464.
E. Lev, "Healing with Minerals and Inorganic Substances: A Review of Levantine Practice from the Middle Ages to the Present Day", International Geological Reviews (2010), 52:700-725.
E. Lev, "A Catalogue of the Medical and Para-Medical Manuscripts in the Mosseri Genizah Collection, together with several unpublished examples (X.37; I.124.2)", Journal of Jewish Studies (2011), 62:121-145.
E. Lev, “Mediators between Theoretical and Practical Medieval Knowledge: Medical Notebooks from the Cairo Genizah and their Significance” Medical History (2013) 57(4): 487-515.
לקריאה נוספת

שי חורב, אפרים לב, בלקסיקון החיפאים אישים ודמויות בחיפה, דוכיפת הוצאה לאור, עמ' 210, 2018.
אפרים לב בחזית בית הכנסת בן-עזרא בו נמצאו מגילות הגניזה בקהיר
אסמיר בגוביץ'

אסמיר בגוביץ' (בבוסנית: Asmir Begović; נולד ב-20 ביוני 1987) הוא כדורגלן בוסני המשחק בעמדת השוער באברטון.
קריירת מועדונים

בגוביץ' נולד בטרבינייה, ובגיל 4 עזב עם משפחתו לשטוטגרט, ובהמשך עבר לאדמונטון בקנדה. לאחר שהרשים בליגה האזורית, בקיץ 2003 הוא חתם בפורטסמות'. בשנת 2005 הושאל ללה לובייר.
בקיץ 2006 קיבל ויזה בריטית והושאל בין היתר למצ'ספילד טאון, בורנמות', יאוביל טאון ואיפסוויץ' טאון. במאי 2009 ערך את הופעת הבכורה שלו בפרמייר ליג. בעקבות מצבו הכלכלי הגרוע של המועדון, בינואר 2010 נמכר לסטוק סיטי תמורת 3.25 מיליון פאונד. בשנתיים וחצי הראשונות שלו במועדון, שימש כשוער שני. בעונת 2012/2013 הפך לשוער הראשון של המועדון ושותף בכל המשחקים, בסיום העונה זכה בתואר "שחקן העונה של המועדון". בנובמבר 2013 בגוביץ' הבקיע מ-97.5 מטרים לאחר 13 שניות של משחק נגד סאות'המפטון והפך לשוער החמישי בתולדות הליגה שכובש שער.
ב-13 ביולי 2015 חתם לארבע שנים בצ'לסי עבור 8 מיליון יורו. ב-30 במאי 2017 בגוביץ' חתם בבורנמות'. ב-2 בספטמבר 2019 הושאל בגוביץ' לקרבאך עד לינואר.
ב-21 ביולי 2021 חתם בגוביץ' באברטון לעונה אחת.
ב-17 ביולי 2023 חתם בקווינס פארק ריינג'רס מהצ'מפיונשיפ.
קריירה בינלאומית

בצעירותו, בגוביץ' ייצג את קנדה והשתתף עם הנבחרת בגביע העולם בכדורגל עד גיל 20 בשנת 2007. בשנת 2009 החליט לייצג את בוסניה והרצגובינה. ב-10 באוקטובר 2009 ערך את הופעת הבכורה שלו בנבחרת כאשר נכנס כמחליף בדקה ה-90 בניצחון 0–2 נגד אסטוניה. בשנת 2011 הפך לשוער הראשון של הנבחרת, והיה שותף להעפלה של הנבחרת לראשונה בתולדותיה למונדיאל 2014, בו גם שיחק בהרכב.
אספה מכוננת

ערך זה עוסק בגוף שנועד לנסח חוקה למדינה. אם התכוונתם לערכים על אספה מכוננת מסוימת, ראו .
אספה מכוננת או רשות מכוננת היא גוף שנועד לנסח חוקה למדינה.
חברי האספה המכוננת מתמנים בדרכים שונות: בבחירות, בסורטיציה, על ידי גוף ממנה או בשילוב של דרכים אלה. האספה המכוננת היא בדרך כלל גוף נפרד מהרשות המחוקקת, אם כי ייתכן שחברי הרשות המחוקקת יהיו חלק נכבד מחברי האספה המכוננת.
כמסמך היסוד המכונן מדינה, במדינות מסוימות לא ניתן לשנות או לתקן חוקה על ידי הליכי החקיקה הרגילים של המדינה. במקום זאת מורכבת ועידה חוקתית או אספה מכוננת, שהכללים לגביהן קבועים בדרך כלל בחוקה. אספה מכוננת מוקמת לרוב למטרה הספציפית שלה, אותה היא מבצעת תוך זמן קצר יחסית, ולאחר מכן מתפזרת.
אספה מכוננת במדינות שונות > אוסטרליה

באוסטרליה התקיימו ארבע ועידות חוקה, בשנים 1891, 1897, 1973, ו-1998.
אספה מכוננת במדינות שונות > איטליה

האספה המכוננת של איטליה הוקמה בשנת 1946, בעקבות תבוסתה של איטליה הפשיסטית במלחמת העולם השנייה. היא נבחרה בבחירות כלליות, במקביל למשאל עם על אימוץ הרפובליקה או המשך המלוכה. הבוחרים בחרו ברפובליקה, ולאספה החדשה הייתה המשימה לאשר את ממשל הרפובליקה החדשה ולכתוב חוקה חדשה. זו אושרה ב-22 בדצמבר 1947.
האספה המכוננת פוזרה ב-31 בינואר 1948, והוחלפה בפרלמנט החדש של איטליה.
אספה מכוננת במדינות שונות > ארצות הברית

ועידת החוקה של ארצות הברית ניסחה ב-1787 את חוקת ארצות הברית, וזו תקפה, בשינויים אחדים, עד היום. צירי הוועידה לא נבחרו ישירות, אלא מונו על ידי מדינות ארצות הברית (לא כל המדינות שלחו צירים). יתרה מכך, הוועידה הוסמכה במקור לנסח תיקונים לתקנון הקונפדרציה במקום חוקה חדשה.
החוקה האמריקאית אינה כוללת הוראה לאופן החלפתה (ובגלל קיומם של סעיפים משוריינים לא ניתן לבטל אותה באמצעות תיקון). סעיף V לחוקה אמנם מתיר לקונגרס למנות ועידה חוקתית לאומית שתציע תיקונים, אך הוא מעולם לא עשה זאת. לקונגרס יש אפשרות להגיש לוועידות מדינתיות (במקום לבתי המחוקקים של המדינות) הצעות משלו לתיקונים והצעות של ועידה לאומית לצורך אשרור; בתהליך זה נעשה שימוש פעם אחת בלבד (עבור התיקון ה-21).
אספה מכוננת במדינות שונות > גרמניה

המועצה הפרלמנטרית ניסחה ב-1948 את חוקת גרמניה לאשרור על ידי מדינות גרמניה. מועצה זו לא הוכרה כלגיטימית על ידי גרמניה המזרחית, שניסחה חוקה משלה ב-1949 ולא קיבלה את חוקת גרמניה עד לאיחוד גרמניה מחדש ב-1990.
אספה מכוננת במדינות שונות > דנמרק

האספה המכוננת של דנמרק (אנ') משנת 1848 קבעה את חוקת דנמרק (אנ') ב-1849 וקבעה את המעבר ממונרכיה אבסולוטית למונרכיה חוקתית. חברי האספה כללו 114 חברים שנבחרו ישירות באוקטובר 1848, 38 חברים שמונו על ידי המלך והשאר היו שרי הממשלה. האספה המכוננת התכנסה בארמון כריסטיאנסבורג בקופנהגן ונפגשה לראשונה ב-23 באוקטובר 1848. ב-25 במאי 1849 אישרה האספה המכוננת את החוקה החדשה, וב-5 ביוני 1849 היא נחתמה על ידי המלך פרדריק השביעי.
אספה מכוננת במדינות שונות > האיחוד האירופי

הוועידה האירופית (אנ') התכנסה בשנת 2001 וניסחה האמנה לכינון חוקה לאירופה לאישור המועצה האירופית ולאשרור המדינות החברות. הצעה זו נזנחה לאחר שנדחתה במשאלי עם בצרפת ובהולנד, והוחלפה ב-2007 באמנת ליסבון.
אספה מכוננת במדינות שונות > הודו

האספה המכוננת של הודו נבחרה לכתוב את חוקת הודו, ושימשה כפרלמנט הראשון שלה כאומה עצמאית. האספה המכוננת הוקמה כתוצאה ממשא ומתן בין מנהיגי תנועת העצמאות ההודית לבין חברי משלחת הקבינט הבריטי (אנ'). האספה המכוננת נבחרה בעקיפין על ידי חברי האספה המחוקקת המחוזית, שהתקיימה תחת הראג' הבריטי. האספה המכוננת התכנסה לראשונה ב-9 בדצמבר 1946 בדלהי. ב-15 באוגוסט 1947 הפכה הודו לאומה עצמאית, והאספה המכוננת החלה לתפקד כפרלמנט של הודו. בהימרו רמג'י אמבדקאר ניסח את חוקת הודו במקביל לדיונים באספה המכוננת. האספה אישרה את החוקה ב-26 בנובמבר 1949 (שנחגג כיום החוקה), והיא נכנסה לתוקף ב-26 בינואר 1950 - יום שמצוין בהודו כיום הרפובליקה. לאחר שהחוקה נכנסה לתוקף, הפכה האספה המכוננת לפרלמנט הזמני של הודו.
אספה מכוננת במדינות שונות > ישראל

ב-29 בנובמבר 1947 קיבלה העצרת הכללית של האומות המאוחדות את החלטה 181 (תוכנית החלוקה), שקבעה כי ארץ ישראל תחולק לשתי מדינות: מדינה יהודית ומדינה ערבית. בהחלטה נקבע כי בכל מדינה תוקם מועצת ממשלה זמנית שתיקח לידיה את הסמכויות השלטוניות עם הסתלקות המעצמה המנדטורית (בריטניה), תקים מיליציה חמושה ותקיים בתוך חודשיים לכל היותר בחירות לאספה מכוננת שתפקידה לכונן חוקה. ב-14 במאי 1948 הכריז יושב ראש מנהלת העם דוד בן-גוריון על הקמת מדינה יהודית בארץ ישראל, היא מדינת ישראל. אחד מסעיפיה של מגילת העצמאות קבע שחוקה תיקבע על־ידי האספה המכוננת הנבחרת לא יאוחר מ־1 באוקטובר 1948. הבחירות לאספה המכוננת לא נערכו במועד שנקבע בתוכנית החלוקה או במגילת העצמאות עקב קיומה של מלחמת העצמאות. בסופו של דבר, התקיימו הבחירות ב-25 בינואר 1949. האספה המכוננת לא חוקקה חוקה, עקב התנגדותם של דוד בן-גוריון והסיעות הדתיות. בן-גוריון נימק את התנגדותו בכך ש"חוקה חדשה תכבול את ידי המחוקק". כאמצעי לכינון חוקה נתקבלה ב-13 ביוני 1950 החלטת הררי, כדלהלן:
הכנסת הראשונה מטילה על ועדת החוקה, חוק ומשפט להכין הצעת חוקה למדינה. החוקה תהיה בנויה פרקים-פרקים, באופן שכל אחד מהם יהווה חוק יסודי בפני עצמו. הפרקים יובאו בפני הכנסת, במידה שהוועדה תסיים את עבודתה, וכל הפרקים יחד יתאגדו לחוקת המדינה.
במהלך השנים חוקקה הכנסת, שנטלה לעצמה סמכות של רשות מכוננת, 13 חוקי יסוד, שלרבים מהם חסר מאפיין יסודי של חוקה - היציבות, והם משתנים לעיתים קרובות לפי צורכי השעה. במשך שנים רבות לא הובהר מעמדם המדויק של חוקי יסוד. חלקם זכו ליחס כשל חוק רגיל אחדים זכו לשריון של חוק היסוד כולו או סעיפים מסוימים בו. בפסק דין בנק המזרחי קבע בית המשפט העליון שיש בכוחה של הכנסת לכונן חוקה (לגבי מקור סמכותה של הכנסת לחוקק חוקה, היו שתי דעות: האחת שלכנסת ריבונות בלתי מוגבלת, כולל הריבונות לחוקק חוקה, והשנייה שלכנסת מעמד של אספה מכוננת), ושלחוקי היסוד שחוקקה הכנסת ישנו מעמד של חוקה פורמלית. על כן, חוקי היסוד הם המדרג הנורמטיבי העליון של החקיקה הישראלית וניתן להגביל באמצעותם את תוכנה של חקיקה סותרת, והגבלה כזו עומדת בעקרון החוקיות.
אספה מכוננת במדינות שונות > צרפת

במהלך המהפכה הצרפתית (מיולי 1789 עד ספטמבר 1791) הוקמה האספה המכוננת הלאומית כאשר נציגים התאספו במקום היחיד הזמין - מגרש טניס - ונשבעו את שבועת מגרש הטניס (אנ') ב-20 ביוני 1789, והבטיחו שלא יתפזו עד שינסחו חוקה חדשה לצרפת. לואי השישה עשר הכיר בתוקף של האספה המכוננת הלאומית ב-27 ביוני 1789. האספה התפזרה ב-30 בספטמבר 1791, ולמחרת החוקה החדשה נכנסה לתוקף.
אספה מכוננת במדינות שונות > רוסיה

האספה המכוננת הרוסית הוקמה ברוסיה בעקבות מהפכת אוקטובר של 1917 כדי ליצור חוקה חדשה לאחר הפלת ממשלת המעבר הרוסית. האספה קיימה ישיבה יחידה בינואר 1918, ופוזרה על ידי הבולשביקים.
ביקורת שיפוטית על תיקונים לחוקה

חוקה מתאפיינת בדרך כלל ביציבות, אם משום שסעיפיה שוריינו על ידי האספה המכוננת ואם משום הכבוד לחוקה. עם זאת גם חוקה עוברת לעיתים תיקונים, על ידי הפרלמנט או בדרך אחרת. תיקונים אלה נתונים לביקורת שיפוטית על ידי בית משפט לחוקה או בית משפט אחר שהוסמך לכך, וכאשר נמצאת בהם סתירה לחוקה או לעקרונות יסוד של השיטה המשפטית הם נפסלים בנימוק של תיקון חוקה שאינו חוקתי או שימוש לרעה בסמכות המכוננת. גישה זו, המקובלת במדינות שונות, משקפת את התפיסה שהרשות המכוננת אינה כל-יכולה וכי גם עליה מוטלות מגבלות מהותיות בעת שהיא מחוקקת. מערכות משפט שונות נבדלות בגישתן לדוקטרינה, הן בעצם קיומה של חקיקה המסמיכה את בית המשפט לפסוק שתיקון חוקתי אינו חוקתי, והן בכללים להפעלת הסמכות ובגבולותיה של הסמכות.
ביטול, על ידי בית המשפט, של תיקון לחוקה, בנימוק שאינו חוקתי, נעשה במדינות אחדות: צ'כיה, הונגריה וקפריסין.
הערות שוליים

↑  Ghai, Yash. "The Role of Constituent Assemblies in Constitution Making" (PDF). ארכיון (PDF) מ-2021-03-28.
↑  Emmett Macfarlane (editor), Constitutional Amendment in Canada, 2016. ISBN 978-1-4426-1900-5. OCLC 1046612703.
↑  אבי שילון, בגין, 1992-1913 , הוצאת עם עובד, 2007, עמ' 157.
↑  יניב רוזנאי, ציוץ בטוויטר, 5 באוגוסט 2023
| --- | --- |
בקרת זהויות :  NLI: 987007555409105171  BnF: cb12386031b (data)  GND: 4187675-1  LCCN: sh85031321 
מעמד החתימה על חוקת ארצות הברית (ציור של האוורד צ'נדלר כריסטי)
ארסניד

גליום-ארסניד הדמיה
המונח ארסניד מתייחס לכמה סוגים של תרכובות כימיות, המכילות ארסן בדרגת החמצון 3-.
רשמית, "ארסניד" הוא היון התלת-שלילי, As−3 הנוצר כאשר ארסן עובר חמצון ומאבד שלושה אלקטרונים. לדוגמה, חימום אבקת ארסן עם נתרן מייצר את המלח ארסניד הנתרן (Na3As). האניונים אינם מתקיימים בתמיסות מימיות מכיוון שהם בסיסיים מאוד. למלחים מוצקים אלו יש אנרגיית סריג גבוהה מאוד.
אומנם רשמית ארסניד היא תרכובת המכילה ארסן בדרגת חמצון 3-, אך במונח נעשה שימוש חופשי. המינרל ספרייליט (PtAs2) מכונה ארסניד הפלטינה, אבל דרגת החמצון של הארסן היא 2- משום שנוסחתו מתוארת בדרך כלל כ--Pt4+,As24. הנוסחה של הגליום ארסניד (GaAs) פשוטה יותר משום שיש בו מרכזי ארסן מבודדים.
ארסנידים הם חומרים רעילים בשל הרעילות הבסיסית של הארסן וכל תרכובותיו.
ארסנידים מתכתיים מגיבים עם חומצות ויוצרים את הגז הרעיל מאוד ארסין (AsH3).
מינרלים

מינרל ארסנידי הוא מינרל המכיל ארסניד כאניון הראשי שלו. המינרלים הארסנידיים מקובצים יחד עם המינרלים הסולפידיים הן במיון דיינה והן בטבלת סטרונץ. דוגמאות למינרלים ארסנידיים:
לולינגיט (FeAs2)
ניקלין (NiAs)
רמלסברגיט (NiAs2)
ספלוריט (Co,Fe)As2))
ספרייליט (PtAs2)
אתר ההנצחה לחללי חיל הלוגיסטיקה

| --- | --- |

אתר ההנצחה, 2008
 מידע כללי
 סוג:  אתר הנצחה חילי
 על שם:  חללי חיל הלוגיסטיקה
 מיקום:  סמוך לתל חדיד
 מדינה:  ישראל 
 נגישות:  פתוח לקהל הרחב
 הקמה ובנייה
 אדריכל:  מימי פלג, מרכז בינוי צה"ל
 קואורדינטות:  31°58′06″N 34°56′45″E﻿ / ﻿31.96825°N 34.945916666667°E﻿ / 31.96825; 34.945916666667
  (למפת גוש דן מוגדלת) אתר ההנצחה לחללי חיל הלוגיסטיקה (למפת גוש דן רגילה) אתר ההנצחה לחללי חיל הלוגיסטיקה (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי חיל הלוגיסטיקה (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר ההנצחה לחללי חיל הלוגיסטיקה 
 
אתר ההנצחה לחללי חיל הלוגיסטיקה (בעבר אתר ההנצחה לחללי חיל התחזוקה) הוא אתר הנצחה ואנדרטה לחללי חיל הלוגיסטיקה השוכן ביערות מודיעין סמוך לתל חדיד ולמחלף בן שמן.
מבנה האתר

האנדרטה היא מבנה פיסולי מורכב ומופשט הבנוי מקורות בטון צבועות לבן ומקורות פלדה צבועות שחור היוצרות יחד מבנה המתנשא עד לגובה 12 מטרים. ניגודי הצבעים באתר מסמלים את השכול והכאב אל מול הצמיחה ואת היגון אל מול רצון החיים. מבנה האנדרטה מייצג את תפקיד החיל בארגונים לוגיסטיים ותחזוקתיים ואת מורכבות תפקידו.
מאחורי האלמנט המרכזי באנדרטה ניצב קיר מעוגל עליו חקוקים שמותיהם של כ-600 חללי החיל ובהמשך הקיר סמל החיל והפסוק ”בְּאַחַת יָדוֹ עֹשֶׂה בַמְּלָאכָה וְאַחַת מַחֲזֶקֶת הַשָּׁלַח” (נחמיה, ד', י"א). כמו כן ניצבים במקום שלושה תרנים לדגלים וכן להדלקת משואה.
אל מול האנדרטה בנויים רחבת מסדרים ותיאטרון. בשל מיקומה המרכזי יחסית וגודל התיאטרון שבה, נערכים בה גם טקסים של חיילות נוספים כמו למשל טקסי סיום טירונות של משמר הגבול.
האנדרטה הוקמה ביוזמת עמותת אזרחים להנצחת מורשת חיל התחזוקה ותוכננה ונבנתה על ידי מרכז בינוי 5600 בצה"ל.
לקריאה נוספת

גלעד - אנדרטאות לנופלים במערכות ישראל, השלמות ותיקונים, הוצאת משרד הביטחון, 1991. עמ' 48
אתר ההנצחה לנופלי קיבוץ שובל

| --- | --- |

 מידע כללי
 סוג:  אנדרטה 
 מיקום:  שובל 
 מדינה:  ישראל 
 הקמה ובנייה
 תקופת הבנייה:  ?–1980
 תאריך פתיחה רשמי:  1980 
 אדריכל:  יחיאל ערד 
 קואורדינטות:  31°24′48″N 34°44′44″E﻿ / ﻿31.413223°N 34.745599°E﻿ / 31.413223; 34.745599
 he
 
אתר ההנצחה לנופלי קיבוץ שובל שוכן בשטח הקיבוץ שובל בנגב הצפוני. מונצחים בו שמות 13 נופלים.
האתר

האתר נבנה על צלע גבעה נמוכה בקיבוץ. הוא מערכת של קירות וקוביות בטון, שמשולבים בה גרמי מדרגות המעפילים לראש הגבעה ורחבה מרכזית מרוצפת. הקירות והקוביות באתר נראים כמערכת של ביצורים ובונקרים. בחלק מפינות האתר נטועים עצים וצמחים ומים זורמים בתעלות בו.
קבוצת קוביות בטון בגבהים שונים ניצבת בפינת הרחבה המרכזית, ועליהן מופיעים שמות הנופלים. על גבי כותל לידם מופיעה הכתובת "כי מדי דברי בו זכור אזכרנו עוד". בסמוך מוצבים כן בטון ללהבת זיכרון ותורן לדגל.
האתר הוקם ביזמת הקיבוץ, תוכנן על ידי האדריכל יחיאל ערד ונחנך בשנת 1980.
האתר משמש כמקום המרכזי בו הקיבוץ מציין את יום הזיכרון לחללי צה"ל ומערכות הביטחון, האתר מנציח מספר מוגבל של נופלי הקיבוץ,ובמהלך הטקס מודלקת משואה במרכזו.
בשנים האחרונות הוקמה אנדרטה נוספת בשטחי הקיבוץ אנדרטה זו נמצאת בבית הספר "מבואות הנגב", ומנציחה את נופליו
הערות שוליים

↑  הנתון מעודכן לחודש אפריל 2023.
↑  ירמיהו ל"א, י"ט.
אקסומוויט אמבאיה

אקסומוויט אמבאיה (באמהרית: አክሱማዊት አምባዬ; נולדה ב-18 באוקטובר 1994) היא אתלטית אתיופית, פעמיים סגנית אלופת עולם באולם (סופוט 2014 ובלגרד 2022) בריצת 1500 מטר.
קריירה

אמבאיה נולדה וגדלה באתיופיה.
קריירה > 2014 > סגנית אלופת עולם באולם

באליפות העולם באולם שנערכה במרץ בסופוט שבפולין זכתה במדליית כסף בריצת 1500 מטר בשיא אישי חדש של 4:07.12 דקות, אחרי אבבה ארגאווי משוודיה (4:00.61 דקות) ולפני ניקול סיפואנטס מקנדה (4:07.61 דקות).
באליפות אפריקה שנערכה באוגוסט במרקש שבמרוקו סיימה במקום רביעי בריצת 1500 מטר בתוצאה של 4:13.27 דקות.
קריירה > 2016

באליפות העולם באולם שנערכה במרץ בפורטלנד שבאורגון, ארצות הברית, סיימה במקום רביעי בריצת 1500 מטר בתוצאה של 4:09.37 דקות.
קריירה > 2019

באליפות העולם שנערכה באוקטובר בדוחה שבקטר סיימה במקום 23 בריצת 1500 מטר בתוצאה של 4:08.56 דקות.
קריירה > 2022 > סגנית אלופת עולם באולם

באליפות העולם באולם שנערכה במרץ בבלגרד שבסרביה זכתה במדליית כסף בריצת 1500 מטר בתוצאה של 4:02.29 דקות, אחרי בת ארצה גודאף צגאי (3:57.19 דקות) ולפני בת ארצה הירוט משישה (4:03.39 דקות).
שיאים אישיים > אצטדיון

ריצת 1500 מטר: 3:58.80 דקות (2019)
שיאים אישיים > אולם

ריצת 1500 מטר: 4:02.12 דקות (2022)
בועית מתכווצת

בועית מתכווצת (באנגלית: Contractile vacuole) היא אברון המצוי בחד-תאיים מסוג פרוטיסטה (Protista) החיים בסביבה שריכוז המומסים בה נמוך מריכוז המומסים בתוכם, כדוגמת הסנדלית (Paramecium) ואמבות. הבועית המתכווצת מאפשרת לתא להיפטר מעודפי המים החודרים אליו באוסמוזה, על ידי כך שהיא קולטת את המים העודפים, ובהגיעה לגודלה המרבי היא נצמדת לקרום התא ומתכווצת תוך הפרשת תכולתה אל מחוץ לתא.
הזמן בין התכווצות אחת לשנייה הוא מספר שניות. קצב התכווצות הבועית המתכווצת משתנה בהתאם לקצב כניסת המים לתא. ככל שריכוז המומסים גדול יותר מסביב לבועית, כך גדל משך הזמן העובר בין ההתכווצויות, מעל ריכוז מסוים הבועית תחדל לפעול. קצב ההתכווצויות תלוי גם במין האורגניזם. בשלב הראשון נכנסים מים באוסמוזה מהסביבה החיצונית לציטופלזמה, בשלב השני נכנסים המים מהציטופלזמה לבועית המתכווצת.
| חלקי התא ואברוניו |
| --- | --- | --- |
| אברונים | גרעין התא • רשתית תוך-פלזמית • גולג'י • כלורופלסט • מיטוכונדריון • ליזוזום •  פרוקסיזום • בועית מתכווצת |  |
| חלקים נוספים | ציטופלזמה • קרום התא • דופן התא • שלד התא • חלולית • ריבוזום • MTOC (צנטריול) • מזוזום |  |
| מבנים בגרעין | גרעינון • ספלייסוזום |  |
אתלט נייטרלי מורשה

הסמל של אתלטים נייטרלים מורשים בתחרויות של התאחדות האתלטיקה הבינלאומית.
הסמל של אתלטים נייטרלים מורשים בתחרויות של התאחדות האתלטיקה האירופאית.
אתלט נייטרלי מורשה (באנגלית: Authorised Neutral Athlete, או בראשי תיבות: ANA) הוא שם הקטגוריה בה מורשים אתלטים רוסיים להתחרות בתחרויות אתלטיקה בינלאומיות, מאז שנחשפה שערוריית הסמים בספורט של אתלטים ואתלטיות מרוסיה ב-2014.
היסטוריה

בשנת 2010 החל ויטאלי סטפאנוב, שעבד בסוכנות הרוסית למניעת סימום בספורט, למסור לסוכנות העולמית נגד סמים בספורט מידע הטוען כי הסוכנות אפשרה סימום שיטתי של אתלטים. החוקר הראשי של הסוכנות העולמית נגד סמים בספורט, ג'ק רוברטסון, האמין כי הד תקשורתי נחוץ להתקדמות חקירת הפרשה, ולכן פנה לעיתונאי הגרמני האיו ספלט, שבעבר דיווח על סימום בספורט בגרמניה המזרחית, על מנת שיסקר את הפרשה. בדצמבר 2014, תאגיד השידור הגרמני ARD שידר את התחקיר של ספלט, שנקרא "סוד הסימום: כיצד רוסיה מייצרת את האלופים שלה", וחשף טענות על סימום רוסי שיטתי. במרכז התחקיר רואיינו ויטאלי סטפאנוב ואשתו, יוליה סטפאנובה, שכאתלטית ייצגה את רוסיה באליפות עולם באתלטיקה, וטענו כי בכירים בהתאחדות האתלטיקה הרוסית סיפקו חומרים אסורים לאתלטים, ואף זייפו בדיקות סמים בשותפות עם בודקי סמים. סטפאנובה אף הקליטה את מריה סאבינובה, אתלטית רוסייה מעוטרת, אומרת כי בודקי סמים רוסים מחפים עליה, ומסתירים את שימושה בחומרים אסורים.
היסטוריה > לאחר התחקיר

לאחר התחקיר של ARD, הסוכנות העולמית למניעת סימום בספורט הקימה ועדה עצמאית שפתחה בחקירה בנושא, ומטרותיה העיקריות היו לברר את אמינות הטענות שהוצגו בתחקיר. מסקנותיה של הוועדה, שפורסמו ב-9 בנובמבר 2015‏ בדו"ח באורך של 325 עמודים, אימתו את הטענות שהובאו בתחקיר. הסוכנות העולמית טענה כי נמצאה ברוסיה "תרבות מושרשת של סימום", וכי רוסיה "חיבלה" באולימפיאדת לונדון 2012. יתרה מכך, הסוכנות העולמית למניעת סימום בספורט המליצה להשעות את רוסיה מהמשחקים האולימפיים בריו שהיו עתידים להיערך ב-2016, ועד שתשנה את דרכיה. בדו"ח שפורסם הושמעו טענות גם כנגד בכירים בהתאחדות האתלטיקה הבינלאומית ובראשם לאמין דיאק, שכיהן כנשיא ההתאחדות בין השנים 1999–2015 ונעצר שבוע לפני פרסום הדו"ח, על "שוחד ברמה הגבוהה ביותר של האתלטיקה העולמית". סבסטיאן קו, שהחליף את דיאק בתפקידו בחודש אוגוסט אותה שנה, אמר כי הוא בוחן אילו סנקציות להטיל על רוסיה.